Document ID: 31997D0590

ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουλίου 1997 για την τροποποίηση της απόφασης 97/334/ΕΚ για ορισμένα προστατευτικά μέτρα σε σχέση με ορισμένα αλιευτικά προϊόντα καταγωγής Ινδίας (Κείμενο που παρουσιάζει ενδιαφέρον για τον ΕΟΧ) (97/590/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19,
Εκτιμώντας:
ότι η Επιτροπή, με την έκδοση της απόφασης 97/334/ΕΚ (3) θέσπισε μέτρα προκειμένου να διασφαλισθεί ότι τα αλιευτικά προϊόντα από την Ινδία τα οποία ενδεχομένως παρουσιάζουν κίνδυνο για την ανθρώπινη υγεία δεν εισέρχονται στην Κοινότητα 7
ότι τα εν λόγω μέτρα περιλαμβάνουν διάταξη σύμφωνα με την οποία οι κατεψυγμένες γαρίδες και τα κεφαλόποδα από την Ινδία που αποστέλλονται για εισαγωγή στην Κοινότητα πρέπει να υποβάλλονται συστηματικώς σε μικροβιολογική εξέταση 7
ότι η δοκιμασία αυτή θα πρέπει να έχει ως σκοπό την ανίχνευση της παρουσίας της Salmonellae και Vibrio cholerae και parahaemolyticus 7
ότι η αναθεώρηση της παρούσας απόφασης πρέπει να εξαρτηθεί από τα αποτελέσματα επιτόπιας κοινοτικής επιθεώρησης και από τα αποτελέσματα δοκιμασιών που διεξάγονται από τα κράτη μέλη κατά την εισαγωγή προϊόντων από την Ινδία 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής.
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 97/334/ΕΚ τροποποιείται ως εξής:
1. Το άρθρο 3 αντικαθίσταται από το ακόλουθο κείμενο:
«Άρθρο 3
Τα κράτη μέλη υποβάλλουν, με τη χρήση κατάλληλων προγραμμάτων δειγματοληψίας και μεθόδων ανίχνευσης, κάθε αποστολή κατεψυγμένων ή μαγειρευμένων κατεψυγμένων οστρακοειδών και κεφαλοπόδων καταγωγής Ινδίας σε μικροβιολογική δοκιμασία προκειμένου να διαπιστωθεί ότι τα σχετικά προϊόντα δεν παρουσιάζουν κίνδυνο για την ανθρώπινη υγεία. Η δοκιμασία αυτή πρέπει να διενεργείται κυρίως με σκοπό την ανίχνευση της παρουσίας Salmonellae και Vibrio cholerae και parahaemolyticus.»
2. Το άρθρο 4 αντικαθίσταται από το ακόλουθο κείμενο:
«Άρθρο 4
Τα κράτη μέλη δεν επιτρέπουν την εισαγωγή στο έδαφός τους ή την αποστολή σε άλλο κράτος μέλος των προϊόντων που αναφέρονται στο άρθρο 3 εκτός εάν τα αποτελέσματα των ελέγχων είναι ευνοϊκά.»
3. Το άρθρο 6 αντικαθίσταται από το ακόλουθο κείμενο:
«Άρθρο 6
Η παρούσα απόφαση θα αναθεωρηθεί πριν από την 30ή Νοεμβρίου 1997 με βάση τις πληροφορίες που λαμβάνονται από τα κράτη μέλη με τα αποτελέσματα των δοκιμασιών που αναφέρονται στο άρθρο 3 και με βάση τα αποτελέσματα επιτόπιας κοινοτικής επιθεώρησης.»
4. Ένα νέο άρθρο 7 προστίθεται με το ακόλουθο κείμενο:
«Άρθρο 7
Η παρούσα απόφαση απευθύνεται στα κράτη μέλη.»
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 25 Ιουλίου 1997.

Labels: 3
0
18
6